ΑΠΟΦΑΣΕΙΣ
Αριθμ. 12863
Τροποποίηση της απόφασης της υπ’  αρ.
05/16.11.2023 συνεδρίασης της Συγκλήτου
θέμα 6.11. «Επικαιροποίηση της απόφασης της
υπ’  αρ.  108 (επαναληπτική)/02.08.2018 έκτακτης συνεδρίασης της Συγκλήτου με θέμα: Κα-
νονισμός Μεταπτυχιακών Σπουδών του Π.Μ.Σ.
με τίτλο «Διδακτική Θετικών Επιστημών και Τεχνολογίες της Πληροφορίας και της Επικοινωνίας
στην Εκπαίδευση: Διεπιστημονική Προσέγγιση»
του Τμήματος Επιστημών της Προσχολικής Αγωγής και του Εκπαιδευτικού Σχεδιασμού», σύμφω-
να με τις διατάξεις του ν. 4957/2022» (Β’ 7151).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ
Έχοντας υπόψη:
- Τις διατάξεις του π.δ. 83/1984 «Ίδρυση Πανεπιστημίου Αιγαίου, Ιονίου Πανεπιστημίου και Πανεπιστημίου
Θεσσαλίας» (Α’ 31).
- Την υπ’ αρ. 18959/19.06.2023 (Υ.Ο.Δ.Δ. 595) διαπιστωτική πράξη συγκρότησης του Συμβουλίου Διοίκησης του
Πανεπιστημίου Αιγαίου.
- Την υπ’ αρ. 25105/26.07.2023 (Υ.Ο.Δ.Δ. 742) διαπιστωτική πράξη εκλογής Πρύτανη και ορισμού τεσσάρων (4)
Αντιπρυτάνεων του Πανεπιστημίου Αιγαίου.
- Την υπ’ αρ. 26859/02.08.2023 (ΑΔΑ: 6Λ6Σ469Β7ΛΜΓΜ) διαπιστωτική πράξη συγκρότησης του Συμβου-
λίου Διοίκησης του Πανεπιστημίου Αιγαίου κατόπιν
εκλογής Πρύτανη.
- Την υπ’ αρ. 29754/12.09.2023 διαπιστωτική πράξη
του Πρύτανη «Συγκρότηση της Συγκλήτου του Πανεπιστημίου Αιγαίου για το ακαδημαϊκό έτος 2023-2024»
(ΑΔΑ: 6Ρ05469Β7Λ- Β5Ξ).
- Την υπ’ αρ. 34600/09.10.2023 διαπιστωτική πράξη
του Πρύτανη «Ανασυγκρότηση της Συγκλήτου του Πανεπιστημίου Αιγαίου για το ακαδημαϊκό έτος 2023-2024»
(ΑΔΑ: 630Δ469Β7Λ- ΗΦΠ).
- Την υπ’ αρ. 45293/30.11.2023 διαπιστωτική πράξη
του Πρύτανη «Ανασυγκρότηση της Συγκλήτου του Πανεπιστημίου Αιγαίου για το ακαδημαϊκό έτος 2023-2024»
(ΑΔΑ: 9ΦΟΕ469Β7Λ- ΦΔ9).
- Την υπ’ αρ. 27407/04.08.2023 απόφαση του Πρύτανη «Καθορισμός του τομέα ευθύνης κάθε Αντιπρύτανη,
μεταβίβαση αρμοδιοτήτων στους τέσσερις (4) Αντιπρυτάνεις του Πανεπιστημίου Αιγαίου και καθορισμός της
σειράς αναπλήρωσης του Πρύτανη και των Αντιπρυτάνεων» (Β’ 5064), όπως τροποποιήθηκε με την υπ’ αρ.
28632/01.09.2023 (Β’ 5348) απόφαση του Πρύτανη ως
προς τη μεταβίβαση αρμοδιοτήτων στον Αντιπρύτανη
Οικονομικών του Πανεπιστημίου Αιγαίου, και την υπ’ αρ.
39780/06.11.2023 (Β’ 6495) απόφαση Πρύτανη ως προς
τη μεταβίβαση αρμοδιοτήτων στον Αντιπρύτανη Διοικητικών και Ακαδημαϊκών Υποθέσεων και Αντιπρύτανη
Διεθνοποίησης, Εξωστρέφειας και Φοιτητικής Μέριμνας.
- Τις διατάξεις των άρθρων 16, 30, 44, 223, 448 και 450
του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία και
λοιπές διατάξεις» (Α’ 141), σε συνδυασμό με την απόφαση της υπ’ αρ. 26/05.12.2022 συνεδρίασης της Συγκλή-
του, θέμα 4.9 «Ρύθμιση, έως την έκδοση του Εσωτερικού
Κανονισμού Λειτουργίας του Πανεπιστημίου Αιγαίου κατ’
άρθρο 223 του ν. 4957/2022, ειδικότερα θέματα σχετικά
με τις συνεδριάσεις των συλλογικών οργάνων διοίκησης,
των επιμέρους ακαδημαϊκών μονάδων του Πανεπιστημίου Αιγαίου και κάθε είδους συλλογικών οργάνων και
επιτροπών που συγκροτούνται και λειτουργούν για τις
ανάγκες του Πανεπιστημίου Αιγαίου και του Ε.Λ.Κ.Ε.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2227
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2227/12.04.2024
Πανεπιστημίου Αιγαίου» (Β’ 6656), και με τις διατάξεις
των άρθρων 13 - 15 του Κώδικα Διοικητικής Διαδικασίας
(ν. 2690/1999, Α’ 45).
- Τις διατάξεις των άρθρων 79 έως 88 και 455 του
ν. 4957/2022 (Α’ 141).
- Τις διατάξεις του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131).
- Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις” για την οργάνωση και
λειτουργία προγραμμάτων μεταπτυχιακών σπουδών με
λοιπά θέματα» (ΑΔΑ: 6ΧΨΖ46ΜΤΛΗ-ΤΧΔ).
- Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός των προϋποθέσεων και
της διαδικασίας οργάνωσης Προγραμμάτων Μεταπτυχιακών Σπουδών με μεθόδους εξ αποστάσεως Εκπαί-
δευσης στα Ανώτατα Εκπαιδευτικά Ιδρύματα (Α.Ε.Ι.)»
(Β’ 1079).
- Τις διατάξεις του ν. 3374/2005 «Διασφάλιση της
ποιότητας στην ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Πα-
ράρτημα διπλώματος» (Α’ 189) και ιδίως τα άρθρα 14
και 15.
- Την απόφαση της υπ’ αρ. 36/28.06.2018 συνεδρίασης
της Συγκλήτου με θέμα «Επανίδρυση του Προγράμματος
Μεταπτυχιακών Σπουδών με τίτλο «Διδακτική Θετικών
Επιστημών και Τεχνολογίες της Πληροφορίας και της
Επικοινωνίας στην εκπαίδευση: Διεπιστημονική Προσέγγιση», του Τμήματος Επιστημών της Προσχολικής
Αγωγής και του Εκπαιδευτικού Σχεδιασμού, της Σχολής
Ανθρωπιστικών Επιστημών, του Πανεπιστημίου Αιγαίου»
(Β’ 3246).
- Την απόφαση της υπ’ αρ. 05/16.11.2023 συνεδρίασης
της Συγκλήτου θέμα «Τροποποίηση της απόφασης της
υπ’ αρ. 36/28.06.2018 συνεδρίασης της Συγκλήτου με
θέμα «Επανίδρυση του Προγράμματος Μεταπτυχιακών
Σπουδών με τίτλο “Διδακτική Θετικών Επιστημών και
Τεχνολογίες της Πληροφορίας και της Επικοινωνίας στην
Εκπαίδευση: Διεπιστημονική Προσέγγιση” του Τμήματος
Επιστημών της Προσχολικής Αγωγής και του Εκπαιδευτικού Σχεδιασμού, της Σχολής Ανθρωπιστικών Επιστημών,
του Πανεπιστημίου Αιγαίου» (Β’ 6981).
- Την απόφαση της υπ’  αρ. 108 (επαναληπτικής)/02.08.2018 συνεδρίασης της Συγκλήτου με θέμα
«Κανονισμός Μεταπτυχιακών Σπουδών του Π.Μ.Σ. με
τίτλο “Διδακτική Θετικών Επιστημών και Τεχνολογίες της
Πληροφορίας και της Επικοινωνίας στην Εκπαίδευση:
Διεπιστημονική Προσέγγιση“ του Τμήματος Επιστημών
της Προσχολικής Αγωγής και του Εκπαιδευτικού Σχεδιασμού» (Β’ 4359).
- Την απόφαση της υπ’ αρ. 05/16.11.2023 συνεδρίασης της Συγκλήτου με θέμα «Επικαιροποίηση της
απόφασης της υπ’ αρ. 108 (επαναληπτική)/02.08.2018
έκτακτης συνεδρίασης της Συγκλήτου με θέμα: Κανονισμός Μεταπτυχιακών Σπουδών του Π.Μ.Σ. με τίτλο
«Διδακτική Θετικών Επιστημών και Τεχνολογίες της
Πληροφορίας και της Επικοινωνίας στην Εκπαίδευση:
Διεπιστημονική Προσέγγιση» του Τμήματος Επιστημών
της Προσχολικής Αγωγής και του Εκπαιδευτικού Σχεδιασμού», σύμφωνα με τις διατάξεις του ν. 4957/2022»
(Β’ 7151).
- Την απόφαση της υπ’ αρ. 6/21.02.2024 συνεδρίασης
της Συνέλευσης του Τμήματος Επιστημών της Προσχολικής Αγωγής και του Εκπαιδευτικού Σχεδιασμού, του
Πανεπιστημίου Αιγαίου.
- Το πρακτικό της υπ’ αρ. 14/27.03.2024 συνεδρίασης
της Συγκλήτου θέμα 7.2.: Τροποποίηση της απόφασης
της υπ’ αρ. 05/16.11.2023 συνεδρίασης της Συγκλήτου
θέμα 6.11. «Επικαιροποίηση της απόφασης της υπ’ αρ.
108 (επαναληπτική)/02.08.2018 έκτακτης συνεδρίασης
της Συγκλήτου με θέμα: Κανονισμός Μεταπτυχιακών
Σπουδών του Π.Μ.Σ. με τίτλο “Διδακτική Θετικών Επιστημών και Τεχνολογίες της Πληροφορίας και της Επικοινω-
νίας στην Εκπαίδευση: Διεπιστημονική Προσέγγιση» του
Τμήματος Επιστημών της Προσχολικής Αγωγής και του
Εκπαιδευτικού Σχεδιασμού“, σύμφωνα με τις διατάξεις
του ν. 4957/2022».
- Το γεγονός ότι από τις διατάξεις της απόφασης αυτής
δεν προκαλείται δαπάνη σε βάρος του κρατικού προϋπολογισμού, αποφασίζει:
Την τροποποίηση της απόφασης της υπ’  αρ.  05/
16.11.2023 συνεδρίασης της Συγκλήτου θέμα 6.11.
«Επικαιροποίηση της απόφασης της υπ’ αρ. 108 (επαναληπτική)/02.08.2018 έκτακτης συνεδρίασης της Συ-
γκλήτου με θέμα: Κανονισμός Μεταπτυχιακών Σπουδών του Π.Μ.Σ. με τίτλο “Διδακτική Θετικών Επιστημών
και Τεχνολογίες της Πληροφορίας και της Επικοινωνίας
στην Εκπαίδευση: Διεπιστημονική Προσέγγιση“ του
Τμήματος Επιστημών της Προσχολικής Αγωγής και του
Εκπαιδευτικού Σχεδιασμού» (Β’ 7151), σύμφωνα με τις
διατάξεις του ν. 4957/2022, ως προς τα στοιχεία 3.3.,
3.5., 3.6., 4, 5.2., 7.1., 7.5., 7.6., 12, 13, 16.1. και 17, ως
εξής:
Άρθρο 3
Αρμόδια Όργανα/Επιτροπές
για την ίδρυση-λειτουργία του Π.Μ.Σ.
3.3. Συνέλευση του Τμήματος (παρ.  2 άρθρο  82
ν. 4957/2022)
Η Συνέλευση του Τμήματος είναι αρμόδια για την οργάνωση, διοίκηση και διαχείριση του Π.Μ.Σ. και ιδίως:
1. Συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2. αναθέτει το διδακτικό έργο στους διδάσκοντες του
Π.Μ.Σ.,
3. εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4. συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
5. διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2227/12.04.2024
6. εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
7. μπορεί να συγκροτήσει επιπλέον Επιτροπές όπου αυτή
κρίνει απαραίτητο. Όλες οι προτάσεις ή αποφάσεις των
Επιτροπών εγκρίνονται από τη Συνέλευση του Τμήματος.
Με απόφαση της Συνέλευσης του Τμήματος οι αρμοδιότητες των περ. 1) και 4) δύναται να μεταβιβάζονται
στη Σ.Ε. του Π.Μ.Σ.
3.5 Διευθυντής/ντρια Π.Μ.Σ. (παρ. 4 άρθρο 81 και
παρ. 4 άρθρο 82 του ν. 4957/2022)
Ο Διευθυντής/ντρια του Π.Μ.Σ. προέρχεται από τα
μέλη Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται με
απόφαση της Συνέλευσης του Τμήματος για διετή θητεία,
με δυνατότητα ανανέωσης χωρίς περιορισμό.
Ο Διευθυντής ή η Διευθύντρια του Π.Μ.Σ. έχει τις ακόλουθες αρμοδιότητες:
1. Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2. εισηγείται τα θέματα που αφορούν στην οργάνωση και
λειτουργία του Π.Μ.Σ. προς τη Συνέλευση του Τμήματος,
3. εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4. είναι Επιστημονικός Υπεύθυνος του προγράμματος σύμφωνα με το άρθρο 234 και ασκεί τις αντίστοιχες
αρμοδιότητες,
5. παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
6. ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
7. Ο Διευθυντής ή η Διευθύντρια του Π.Μ.Σ. εγκρίνει
την υποβολή υποψηφιότητας συμμετοχής φοιτητή/τριας σε προγράμματα Erasmus+ στα οποία τυχόν συμμε-
τέχει το ίδρυμα.
3.6. Επιτροπή Αξιολόγησης Υποψηφίων Μεταπτυχιακών Φοιτητών και Φοιτητριών (παρ. 2α άρθρο 82 του
ν. 4957/2022)
Η Επιτροπή αποτελείται από τουλάχιστον τρία Μέλη
Δ.Ε.Π. του Τμήματος και ορίζεται με απόφαση της Συνέλευσης του Τμήματος.
Έργο της Επιτροπής αποτελούν τα παρακάτω:
- Αξιολόγηση όλων των υποβληθέντων δικαιολογητικών, σύμφωνα με την κείμενη Νομοθεσία και τα ακα-
δημαϊκά κριτήρια που τυχόν έχουν τεθεί. (Ο έλεγχος
της πληρότητας των δικαιολογητικών ενεργείται από
τη Γραμματεία του Π.Μ.Σ. και του Τμήματος).
- Έλεγχος της γλωσσικής επάρκειας και διενέργεια
γραπτής εξέτασης στην ξένη γλώσσα, όπου απαιτείται.
- Διενέργεια προσωπικών συνεντεύξεων
- Σύνταξη πρακτικού αξιολόγησης και κατάταξης των
υποψηφίων για εισαγωγή στο Π.Μ.Σ.
Η τελική κατάταξη των Υποψηφίων με βάση τη λίστα
κριτηρίων του Προγράμματος και η πρόταση επιλογής
Υποψηφίων με βάση την κατάταξη αυτή, υποβάλλονται
προς επικύρωση στη Συνέλευση του Τμήματος.
Άρθρο 4
Αριθμός Εισακτέων - Κατηγορίες Πτυχιούχων
Ο αριθμός εισακτέων κατ’ έτος ορίζεται κατ’ ανώτατο
όριο σε σαράντα πέντε (45) μεταπτυχιακούς/ες φοιτητές/τριες.
Στο Π.Μ.Σ. γίνονται δεκτοί και δεκτές κάτοχοι τίτλου του
πρώτου κύκλου σπουδών Α.Ε.Ι (Πανεπιστημίων και Τ.Ε.Ι.)
της ημεδαπής ή ομοταγών ιδρυμάτων της αλλοδαπής.
Επίσης, γίνονται δεκτοί επί πτυχίω φοιτητές και φοιτήτριες των ιδρυμάτων της ημεδαπής, υπό την προϋπό-
θεση ότι θα έχουν ολοκληρώσει τις υποχρεώσεις τους
και θα έχουν προσκομίσει σχετική βεβαίωση μέχρι την
ημερομηνία εγγραφής τους στο Π.Μ.Σ.
Σύμφωνα με το άρθρο 304 του ν. 4957/2022, τα Ανώτατα Εκπαιδευτικά Ιδρύματα (Α.Ε.Ι.), προκειμένου να δι-
απιστώσουν αν ένα ίδρυμα της αλλοδαπής ή ένας τύπος
τίτλου ιδρύματος της αλλοδαπής είναι αναγνωρισμένα
για την αποδοχή αίτησης και εγγραφής για εισαγωγή σε
μεταπτυχιακό πρόγραμμα σπουδών ή εκπόνησης διδακτορικής διατριβής, δεσμεύονται από το Εθνικό Μητρώο
Αναγνωρισμένων Ιδρυμάτων Ανώτατης Εκπαίδευσης
της αλλοδαπής και το Εθνικό Μητρώο Τύπων Τίτλων
Σπουδών Αναγνωρισμένων Ιδρυμάτων της Αλλοδαπής
του Δ.Ο.Α.Τ.Α.Π.
Σε περίπτωση που ο τίτλος σπουδών έχει απονεμηθεί
από Ίδρυμα που συμπεριλαμβάνεται στον κατάλογο των
αλλοδαπών ιδρυμάτων που απονέμουν τίτλους σπουδών που οργανώνονται μέσω συμφωνίας δικαιόχρη-
σης με ιδιωτικούς φορείς στην Ελλάδα του άρθρου 307
του ν. 4957/2022, η αρμόδια Γραμματεία του Τμήματος
οφείλει να ζητήσει Βεβαίωση Τόπου Σπουδών από το
Πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
Σε περίπτωση που κάποιο Ίδρυμα ή τίτλος σπουδών
της αλλοδαπής δεν έχει καταχωρηθεί στα σχετικά μητρώα, ο Δ.Ο.Α.Τ.Α.Π. εξετάζει αυτεπαγγέλτως ή κατόπιν
αιτήματος από την αρμόδια Γραμματεία του Τμήματος
αν πληρούνται οι απαραίτητες προϋποθέσεις και με απόφασή του τα εντάσσει στα μητρώα.
Επίσης, γίνονται δεκτοί πτυχιούχοι από τα Ανώτατα
Στρατιωτικά Εκπαιδευτικά Ιδρύματα (Α.Σ.Ε.Ι.) (άρθρα 1
και 88 ν. 3883/2010 - Α’ 167), τη Σχολή Αξιωματικών της
Ελληνικής Αστυνομίας (παρ. 5 άρθρο 38 ν. 4249/2014 Α’ 73), τη Σχολή Ανθυποπυραγών της Πυροσβεστικής
Ακαδημίας (παρ. 14 άρθρο 69 ν. 4249/2014 2014 - Α’ 73)
και τη Σχολή Δοκίμων Σημαιοφόρων Λιμενικού Σώματος - Ελληνικής Ακτοφυλακής (Σ.Δ.Σ.Λ.Σ. - ΕΛ.ΑΚΤ.) (άρ-
θρο 1 π.δ. 75/2018 - Α’ 145).
Άρθρο 5
Διαδικασίες επιλογής
5.2. Υποβολή αιτήσεων
Οι αιτήσεις των Υποψηφίων πρέπει να συνοδεύονται από τα προβλεπόμενα δικαιολογητικά σύμφωνα
με την προκήρυξη. Η αίτηση και τα ηλεκτρονικά αντίγραφα των δικαιολογητικών κατατίθενται στο σύστη-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2227/12.04.2024
μα «Ναυτίλος» ιστότοπος: https://nautilus.aegean.gr/.
Έντυπα αντίγραφα, εφ’ όσον ζητηθούν, κατατίθενται
κατά την εγγραφή.
Απαραίτητα δικαιολογητικά είναι:
1. Ηλεκτρονική Αίτηση υποβολής υποψηφιότητας.
2. Βιογραφικό σημείωμα.
3. Φωτοτυπία δύο όψεων της αστυνομικής ταυτότητας.
4. Φωτοτυπία πτυχίου/διπλώματος ή Βεβαίωση Περάτωσης Σπουδών.
5. Πιστοποιητικό Αναλυτικής Βαθμολογίας προπτυχιακών μαθημάτων όπου θα αναγράφεται ο βαθμός πτυ-
χίου/διπλώματος.
6. Άλλα Πτυχία - Διπλώματα (Δίπλωμα Διετούς Μετεκπαίδευσης, πτυχίο Α.Ε.Ι., Δ.Μ.Σ., Διδακτορικό Δίπλωμα),
εάν υπάρχουν.
7. Αποδεικτικά γνώσης ξένης γλώσσας επιπέδου Β2 και
άνω (καλή γνώση) στις εξής ξένες γλώσσες: Αγγλικά, Γαλλικά, Γερμανικά, Ιταλικά ή Ισπανικά. Όσοι/ες από τους/τις
υποψηφίους/ες δεν διαθέτουν αντίστοιχο αποδεικτικό
γνώσης ξένης γλώσσας, σύμφωνα με την προκήρυξη, θα
εξεταστούν γραπτώς την ημέρα της συνέντευξής τους.
(Τίτλοι, πιστοποιητικά και βεβαιώσεις με ξενόγλωσσο
κείμενο πρέπει να είναι επικυρωμένοι και επίσημα μεταφρασμένοι στην ελληνική γλώσσα.) Το επίπεδο γλωσσο-
μάθειας της ξένης γλώσσας αποδεικνύεται με τους τρόπους και τα πιστοποιητικά που αναφέρονται στον ΑΣΕΠ.
8. Αποδεικτικά γνώσης ηλεκτρονικού υπολογιστή
(Η/Υ) στα αντικείμενα: α) επεξεργασία κειμένων, β) υπολογιστικών φύλλων, γ) παρουσιάσεων και δ) υπηρεσιών
διαδικτύου. Τα αποδεικτικά που γίνονται δεκτά αναφέρονται στην Προκήρυξη. Όσοι/ες από τους υποψηφίους
δεν διαθέτουν αντίστοιχο αποδεικτικό γνώσης χειρισμού
Η/Υ θα εξεταστούν στην χρήση ηλεκτρονικών υπολογιστών την ημέρα της συνέντευξής τους.
9. Ανάτυπα άρθρων που δημοσιεύθηκαν είτε σε επιστημονικά περιοδικά, είτε σε πρακτικά διεθνών συνεδρί-
ων, τα οποία δημοσιεύουν εργασίες με σύστημα κριτών,
μονογραφίες ή διακρίσεις (εάν υπάρχουν).
10. Αποδεικτικά Επαγγελματικής ή Ερευνητικής δραστηριότητας συναφούς με το αντικείμενο του Π.Μ.Σ. (εάν
υπάρχουν).
Αντίτυπο πτυχιακής εργασίας με θέμα συναφές με το
αντικείμενο του Π.Μ.Σ. (εφόσον εκπονήθηκε), σε ψηφιακή μορφή.
12. Αντίτυπο πτυχιακής εργασίας με θέμα συναφές
με τις Επιστήμες της Αγωγής (εφόσον εκπονήθηκε), σε
ψηφιακή μορφή.
13. Κάθε άλλο στοιχείο που θα συνέβαλε, ώστε η Επιτροπή Εξέτασης/Επιλογής να σχηματίσει πληρέστερη
εικόνα σχετικά με τα επιστημονικά ενδιαφέροντα και
την εμπειρία.
14. Πιστοποιητικό επάρκειας της ελληνικής γλώσσας
για αλλοδαπούς/ες υποψήφιους/ες, εφόσον απαιτείται.
Άρθρο 7
Πρόγραμμα Σπουδών
7.1. Πρόγραμμα μαθημάτων
1. Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους.
2. Το σύνολο των Πιστωτικών Μονάδων (ECTS) που
απαιτούνται για την απόκτηση του Δ.Μ.Σ. ανέρχονται σε
90, τα οποία αντιστοιχούν στην συμμετοχή και επιτυχή
αξιολόγηση στο σύνολο των μαθημάτων, της Πρακτικής
Άσκησης και της Διπλωματικής Εργασίας που επιμερίζονται στα τρία εξάμηνα.
3. Το αναλυτικό πρόγραμμα σπουδών διαμορφώνεται
ως εξής:
Τα μαθήματα επιμερίζονται ανά τέσσερα στο πρώτο
και δεύτερο εξάμηνο και αντιστοιχούν σε 7,5 πιστωτικές
μονάδες (ECTS) το καθένα, ενώ στο τρίτο εξάμηνο ο/η
φοιτητής/τρια παρακολουθεί τα δυο ειδικά υποχρεωτικά μαθήματα που συνδέονται με την πραγματοποίηση
Πρακτικής Άσκησης (10 πιστωτικές μονάδες) και την
εκπόνηση-συγγραφή της Διπλωματικής Εργασίας (20
πιστωτικές μονάδες).
Για κάθε υποχρεωτικό μάθημα οι 7,5 πιστωτικές μονάδες (ECTS), αντιστοιχούν σε 225 ώρες φόρτου εργασίας
για τον-την κάθε φοιτητή-τρια στις οποίες περιλαμβάνεται παρακολούθηση διδασκαλίας, μελέτη, προετοιμασία
εργασιών, ομαδικές εργασίες, συνεργασίες με διδάσκοντες, χρήση Τ.Π.Ε., και κάθε άλλου είδους εκπαιδευτική
δραστηριότητα.
Για την Πρακτική Άσκηση, η οποία επιμερίζεται σε δύο
στάδια: α) Στην ολοκλήρωση του σεμιναριακού-εργαστηριακού μαθήματος: ΠΡΑ1: Μεθοδολογία Παρατή-
ρησης- Διεπιστημονικού Σχεδιασμού για την Πρακτική
Άσκηση (3 ECTS) και β) στην Πρακτική Άσκηση: Εκπαιδευτική- Πειραματική Εφαρμογή (7 ECTS), οι συνολικά 10
πιστωτικές μονάδες αντιστοιχούν σε 300 ώρες φόρτου
εργασίας για τον/την κάθε φοιτητή/τρια (40 ώρες παρακολούθηση σεμιναρίων, 60 θεωρητική μελέτη, 200
σχεδιασμός εργαλείων, υλοποίηση πρακτικής άσκησης
και αναστοχασμός). Ο τρόπος υπολογισμού της τελικής
βαθμολογίας της Πρακτικής Άσκησης αναφέρεται στο
άρθρο 12 του κείμενου Κανονισμού.
Για τη Διπλωματική Εργασία, η οποία εκπονείται
και ολοκληρώνεται σε δυο στάδια: α) Στην ολοκλήρωση του σεμιναριακού-εργαστηριακού μαθήματος:
Δ.Ε.1.:Προσαρμοσμένη Μεθοδολογία στις Θεματικές
Περιοχές Εκπόνησης Διπλωματικής Εργασίας (5 ECTS)
και β) στην Διπλωματική Εργασία: Συγγραφή και Εξέταση Διπλωματικής Εργασίας (15 ECTS), οι συνολικά 20
πιστωτικές μονάδες αντιστοιχούν σε 600 ώρες φόρτου
εργασίας για τον-την κάθε φοιτητή-τρια (40 παρακολούθηση σεμιναρίων, 60 θεωρητική μελέτη, 50 συνεργασία
σε ομάδες, 30 αρχική συγγραφή-δομή, 100 βιβλιογραφική τεκμηρίωση και Τ.Π.Ε. αναζήτηση, 50 σχεδιασμός και
συμβουλευτικές συναντήσεις, 120 επεξεργασία υλικών
και υλοποίηση έρευνας, 50 για συνεργασία με τον/την
επιβλέποντα/ουσα για την επεξεργασία συμπερασμάτων
και 100 για τελική συγγραφή).
Ο τρόπος υπολογισμού της τελικής βαθμολογίας της
Διπλωματικής Εργασίας αναφέρεται στο άρθρο 11 του
κείμενου Κανονισμού. Σε οποιαδήποτε Βεβαίωση χορηγείται, αναφέρεται αναλυτικά ο τρόπος άθροισης των
Πιστωτικών Μονάδων για την Πρακτική Άσκηση και την
Διπλωματική Εργασία.
Ενδεικτικός πίνακας μαθημάτων ανά εξάμηνο:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2227/12.04.2024
A’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ Υ/Ε
ECTS
X1
Διδακτική των Θετικών Επιστημών:
Διεπιστημονική Προσέγγιση
Υποχρεωτικό
7,5
X2
Σύγχρονες Θεωρίες Μάθησης
και Οργάνωσης Εκπαιδευτικών Δομών
Υποχρεωτικό
7,5
Χ3
Σχεδιασμός Προγραμμάτων Διδασκαλίας
και Μάθησης των Θετικών Επιστημών
Υποχρεωτικό
7,5
X4
Σχεδιασμός, Ανάπτυξη και Αξιολόγηση Εφαρμογών
των Τεχνολογιών της Πληροφορίας
και της Επικοινωνίας στη Διδακτική Πρακτική
Υποχρεωτικό
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α’ ΕΞΑΜΗΝΟΥ
Β’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ Υ/Ε
ECTS
Ε1
Εκπαιδευτικές Πολιτικές Μοντέλων Ένταξης των
Τεχνολογιών της Πληροφορίας και της Επικοινωνίας
στα Εκπαιδευτικά Συστήματα
Υποχρεωτικό
7,5
Ε2
Σχεδιασμός και Αξιολόγηση Εκπαιδευτικού Υλικού για
τη Διδακτική των Θετικών Επιστημών
Υποχρεωτικό
7,5
Ε3
Μεθοδολογία Έρευνας Διδακτικής Θετικών
Επιστημών και Μάθησης μέσω Τεχνολογιών της
Πληροφορίας και της Επικοινωνίας
Υποχρεωτικό
7,5
Ε4
Σύγχρονες Κατευθύνσεις και Εφαρμογές της Έρευνας
στη Διδακτική των Θετικών Επιστημών
Υποχρεωτικό
7,5
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β’ ΕΞΑΜΗΝΟΥ
Γ’ ΕΞΑΜΗΝΟ ΣΠΟΥΔΩΝ
ΚΩΔΙΚΟΣ
ΤΙΤΛΟΣ ΜΑΘΗΜΑΤΟΣ
ΤΥΠΟΣ ΜΑΘΗΜΑΤΟΣ Υ/Ε
ECTS
ΠΡΑ1
Μεθοδολογία Παρατήρησης - Διεπιστημονικού
Σχεδιασμού για την Πρακτική Άσκηση
Υποχρεωτικό
ΠΡΑ2
Πρακτική Άσκηση: Εκπαιδευτική - Πειραματική
Εφαρμογή
Υποχρεωτικό
Σύνολο Πρακτικής Άσκησης:
Δ.Ε.1
Προσαρμοσμένη Μεθοδολογία στις Θεματικές
Περιοχές Εκπόνησης Διπλωματικής Εργασίας
Υποχρεωτικό
Δ.Ε.2
Διπλωματική Εργασία: Συγγραφή και Εξέταση
Διπλωματικής Εργασίας
Υποχρεωτικό
Σύνολο Διπλωματικής Εργασίας:
Σύνολο:
Γενικό Σύνολο
90 (ECTS)
Το άνω πρόγραμμα μαθημάτων είναι ενδεικτικό. Ο αριθμός, το είδος και το περιεχόμενο των μαθημάτων του
προγράμματος σπουδών, καθώς και η κατανομή τους σε εξάμηνα, δύνανται να αναπροσαρμόζονται με απόφαση
Συνέλευσης του Τμήματος για λόγους διασφάλισης της εύρυθμης λειτουργίας του Π.Μ.Σ.
Με την απόκτηση του Διπλώματος Μεταπτυχιακών Σπουδών του Π.Μ.Σ., ο κάτοχος διαθέτει πλήρη και σύγχρονη
παιδαγωγική, διδακτική και τεχνολογική κατάρτιση για θέσεις εκπαιδευτικών σχολικών μονάδων, συντονιστών καινοτομικών προγραμμάτων και αναπτυξιακών ή ερευνητικών πρότζεκτ εκπαίδευσης θετικών επιστημών, διευθυντών
προγραμμάτων επιμόρφωσης, στελεχών ανάπτυξης αναλυτικών προγραμμάτων και εκπαιδευτικού λογισμικού,
σχεδιαστών εκπαιδευτικού υλικού για τα μαθηματικά και τις θετικές επιστήμες, συντονιστών επιστημονικών δράσεων
για τη σύνδεση σχολείου-οικογένειας-κοινωνίας, εκπαίδευση ενηλίκων και ειδικών κατηγοριών στα μαθηματικά,
τις θετικές Επιστήμες και τις Τ.Π.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2227/12.04.2024
Οι απόφοιτοι-ες του Π.Μ.Σ. διαθέτουν πιστοποιημένες
γνώσεις σχετικά:
- Με τις έννοιες και τη μεθοδολογία έρευνας της Διδακτικής των Μαθηματικών και των θετικών Επιστημών.
- Με τις θεωρητικές βάσεις και τις εκπαιδευτικές και
δικτυακές εφαρμογές των Τ.Π.Ε.
- Με τις θεωρητικές αρχές και τις μεθοδολογίες σχεδιασμού αναλυτικών προγραμμάτων και εκπαιδευτικού
υλικού.
- Με τη σημασία και την εξέλιξη των διεπιστημονικών
συνδέσεων και πεδίων, καθώς και της συνεργασίας στην
έρευνα και στη μάθηση.
- Με τις αλληλεπιδράσεις της διδασκαλίας των Μαθηματικών και των Θετικών Επιστημών με τις Τ.Π.Ε.
- Με τη λειτουργική σχέση της Διδακτικής Θετικών
Επιστημών και Τ.Π.Ε. στην παιδαγωγική και επαγγελματική κατάρτιση των εκπαιδευτικών. Οι απόφοιτοι-ες του
Π.Μ.Σ. διαθέτουν πιστοποιημένες δεξιότητες:
• Αναγνώρισης και διάγνωσης των δυσκολιών μάθησης των Μαθηματικών και των Θετικών Επιστημών στο
πλαίσιο του σχολικού ή «εξωσχολικού» περιβάλλοντος.
• Κατανόησης των δυσκολιών σχεδιασμού της εκπαιδευτικής αξιοποίησης των Τ.Π.Ε. στο σχολικό περιβάλλον
και στη σύνδεση σχολείου, οικογένειας και κοινωνίας.
• Παιδαγωγικής και διεπιστημονικής προσαρμογής
αναλυτικών προγραμμάτων μάθησης και διδασκαλίας
Μαθηματικών και Θετικών Επιστημών σε ειδικά εκπαιδευτικά και κοινωνικά συνεργατικά περιβάλλοντα
Διαφορικής ανάπτυξης και διαχείρισης Εκπαιδευτικού
Υλικού και πηγών του διαδικτύου σε επιστημονικές μαθησιακές δραστηριότητες.
• Συνεργασίας σε ερευνητικές και επιμορφωτικές δράσεις της Διδακτικής των Θετικών Επιστημών και των
Τ.Π.Ε.. Οι απόφοιτοι-ες του Π.Μ.Σ. διαθέτουν πιστοποιημένες ικανότητες: Συνδυασμού μεθόδων επιστημονικής
παρατήρησης και εκπαιδευτικής παρέμβασης σε σχολικό
περιβάλλον.
• Σχεδιασμού διδακτικών καταστάσεων και περιβαλλόντων μάθησης με λειτουργική ένταξη των Τ.Π.Ε., του
διαδικτύου και της διεπιστημονικής προσέγγισης.
• Κατασκευής και διαχείρισης καινοτομικών προγραμμάτων και προϊόντων για την εκπαίδευση και τη διάχυση
επιστημονικών θεωριών από τα Μαθηματικά, τις Θετικές
Επιστήμες και τις Τ.Π.Ε.
• Οργάνωσης και Διεύθυνσης Συνεργατικών δραστηριοτήτων μάθησης και διδασκαλίας Μαθηματικών και
Θετικών Επιστημών στο πλαίσιο μελέτης ευρύτερων
πολύπλοκων φαινομένων.
• Οργάνωσης και διεύθυνσης επιμορφωτικών και ερευνητικών προγραμμάτων Διδακτικής Μαθηματικών, Θε-
τικών Επιστημών και Τ.Π.Ε.
Σύντομη περιγραφή των μαθημάτων του ανωτέρω
ενδεικτικού προγράμματος σπουδών παρουσιάζεται
αναλυτικά στο Παράρτημα 1 του παρόντος κανονισμού.
7.5 Διάρκεια μαθημάτων
Κάθε εξάμηνο περιλαμβάνει τουλάχιστον δεκατρείς
(13) πλήρεις εβδομάδες διδασκαλίας. Τα υποχρεωτικά
μαθήματα του εν λόγω Π.Μ.Σ. δεν υπολείπονται των τριάντα εννέα (39) διδακτικών ωρών. Επιπλέον των ελάχι-
στων ωρών διδακτικού έργου (διαλέξεις, θεωρητικές
εισηγήσεις, εργαστηριακές δράσεις, συμμετοχές σε έρευνα πεδίου κ.λπ.). ανά μάθημα, κάθε διδάσκων δύναται
να οργανώνει διδασκαλία μαθημάτων εμβάθυνσης και
βιωματικής μάθησης σε μικρές ομάδες φοιτητών, όπως
φροντιστηριακές ασκήσεις και ασκήσεις πεδίου.
7.6 Ημέρες Μαθημάτων
Για την υποβοήθηση μεταπτυχιακών φοιτητών και φοιτητριών που έχουν παράλληλη επαγγελματική απασχό-
ληση, μαθήματα δύναται να διεξάγονται όλες τις ημέρες
της εβδομάδας, όπου συμπεριλαμβάνονται Σαββατοκύριακα και αργίες.
Οι διδακτικές συνεδρίες δύναται να διεξάγονται κατά
κύκλους (modules) μαθημάτων, σε χρονικές περιόδους
στις οποίες συμπεριλαμβάνονται Σαββατοκύριακα και
αργίες, για την υποβοήθηση μεταπτυχιακών φοιτητών
και φοιτητριών που έχουν παράλληλη επαγγελματική
απασχόληση ή/και μετακινούνται από άλλες περιοχές
της χώρας.
Άρθρο 12
Πρακτική Άσκηση
Οι μεταπτυχιακοί φοιτητές και οι μεταπτυχιακές φοιτήτριες δύνανται να πραγματοποιούν στο τρίτο εξάμηνο
του Προγράμματος, Πρακτική Άσκηση σύμφωνα με το
Πρόγραμμα Σπουδών τους και την κείμενη Νομοθεσία
στο πλαίσιο των Μαθημάτων ΠΡΑ-1 και ΠΡΑ-2.
Προϋπόθεση για να συμμετέχει ο/η μεταπτυχιακός/ή
φοιτητής/τρια στην Πρακτική Άσκηση είναι να έχει ολοκληρώσει με επιτυχία όλα τα μαθήματα των δύο εξαμή-
νων του Π.Μ.Σ.
Ο/Η μεταπτυχιακός/ή φοιτητής/τρια υποβάλλει αίτηση
εντός του χρονικού διαστήματος από το τέλος της εξεταστικής περιόδου του Β’ εξαμήνου έως την έναρξη των
μαθημάτων του Γ’ εξαμήνου, στην οποία αναγράφεται ο
προτεινόμενος φορέας, ιδιωτικός - δημόσιος, στον οποίο
θα πραγματοποιηθεί η συγκεκριμένη εκπαιδευτική δραστηριότητα.
Η Συντονιστική Επιτροπή, ύστερα από την αίτηση του/
της ενδιαφερόμενου/ης στην οποία αναγράφεται, ο προτεινόμενος φορέας, ο/η προτεινόμενος/η επιβλέπων/
ουσα, ορίζει τον/την επιβλέποντα/ουσα αυτής.
Επίσης, η Συντονιστική Επιτροπή δύνανται να διαμοιράσει τους/τις φοιτητές/τριες σε ομάδες ολιγομελών
τμημάτων και να ορίσει τον/την υπεύθυνο/η και τον/
την διδάσκοντα ή την ομάδα διδασκόντων του κάθε
τμήματος του σεμιναριακού-εργαστηριακού μαθήματος
ΠΡΑ1: Μεθοδολογία Παρατήρησης - Διεπιστημονικού
Σχεδιασμού για την Πρακτική Άσκηση, εισηγούμενη
στην Συνέλευση τις σχετικές αναθέσεις.
Η Πρακτική Άσκηση αντιστοιχεί συνολικά σε 10 πιστωτικές μονάδες (ECTS) και υλοποιείται κατά την διάρκεια
του τρίτου εξαμήνου, σε δύο στάδια:
α) Στην ολοκλήρωση του σεμιναριακού - εργαστηριακού μαθήματος: ΠΡΑ1: Μεθοδολογία Παρατήρησης -
Διεπιστημονικού Σχεδιασμού για την Πρακτική Άσκηση
(3 ECTS) και β) στην Πρακτική Άσκηση: Εκπαιδευτική Πειραματική Εφαρμογή (7 ECTS), η οποία δύναται να
πραγματοποιηθεί σε ποικίλους χώρους και φορείς,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2227/12.04.2024
ιδιωτικούς και δημόσιους, στους οποίους πραγματοποιείται εκπαιδευτική δραστηριότητα, σχεδιασμός επεξερ-
γασία ή/και παραγωγή εκπαιδευτικών προγραμμάτων
και παιδαγωγικού υλικού με περιεχόμενο συναφές με
το πεδίο του Π.Μ.Σ.
Ο/Η Επιβλέπων/ουσα της Πρακτικής Άσκησης μπορεί να ανήκει σε όλες τις κατηγορίες διδασκόντων/
ουσών που δύνανται να αναλάβουν αυτοδύναμο διδακτικό έργο στο Π.Μ.Σ. σύμφωνα με το άρθρο 83 του
ν. 4957/2022.
Μετά από εισήγηση του/της Επιβλέποντα/ουσας
στη Συντονιστική Επιτροπή και λαμβάνοντας υπόψη
τις δυνατότητες προγραμματισμού και συνεργασίας
με παιδαγωγικές δομές εκπαίδευσης ή παραγωγής
εκπαιδευτικού υλικού, η Πρακτική Άσκηση μπορεί να
πραγματοποιηθεί σε συνάφεια ή/και σύνδεση με το
θέμα της διπλωματικής εργασίας. Ο/η Επιβλέπων/ουσα
της Πρακτικής Άσκησης μπορεί να είναι το ίδιο ή διαφορετικό μέλος ΔΕΠ.
Ο/Η Επιβλέπων/ουσα της Πρακτικής Άσκησης μπορεί
να ορίζει επικουρικά Συμβουλευτική Ομάδα (Σ.Ο.), κατά
την αίτηση ανάληψης της Πρακτικής Άσκησης, η οποία
θα εγκρίνεται από τη Συνέλευση του Τμήματος μετά από
εισήγηση της Σ.Ε. Η Σ.Ο. θα συνεργάζεται συστηματικά
με τον/την Φοιτητή/τρια και μπορεί να απαρτίζεται από
μέλη ΕΔΙΠ, ΕΤΕΠ, μεταδιδακτορικούς ερευνητές-τριες
ή υποψήφιους διδάκτορες συνεργάτες-τριες του/της
Επιβλέποντα/ουσας ή του Π.Μ.Σ. Ο/η επιβλέπων/ουσα
έχει την επιστημονική ευθύνη για την πραγματοποίηση
της Πρακτικής Άσκησης. Η Σ.Ε. και ο/η επιβλέπων/ουσα
έχουν την ευθύνη της παρακολούθησης και του ελέγχου
της πορείας των σπουδών του/της μεταπτυχιακού/ης
φοιτητή/τριας.
Κάθε διδάσκων/ουσα του Π.Μ.Σ. δύναται να αναλαμβάνει την επίβλεψη - καθοδήγηση της Πρακτικής
Άσκησης έως οκτώ φοιτητών/τριών ανά έτος. Ο φόρτος
εργασίας του/της κάθε επιβλέποντα/ουσας αντιστοιχεί
σε πλήρη διδασκαλία μαθήματος χαρακτηρισμένου με
τον προβλεπόμενο αριθμό των 10 ECTS, (10- 13 συνεδρίες).
Η τελική βαθμολογία της Πρακτικής Άσκησης προκύπτει από το άθροισμα της βαθμολογίας του μαθήματος
ΠΡΑ1: Μεθοδολογία Παρατήρησης - Διεπιστημονικού
Σχεδιασμού για την Πρακτική Άσκηση με συντελεστή
βαρύτητας 20% και της βαθμολογίας του μαθήματος
ΠΡΑ2: Πρακτική Άσκηση: Εκπαιδευτική- Πειραματική
Εφαρμογή με συντελεστή βαρύτητας 80%.
Για την βαθμολογία της ισχύει η ίδια κλίμακα με την
οποία αξιολογούνται οι μεταπτυχιακοί φοιτητές/τριες
στα μαθήματα του Π.Μ.Σ. (0-10).
Η διάρθρωση των δράσεων της πρακτικής άσκησης
προκειμένου αυτή να ολοκληρωθεί έχει ως εξής:
1η φάση: Σχεδιασμός Πρωτοκόλλου Εκπαιδευτικού
Σχεδιασμού.
2η φάση: Παρατήρηση - κατασκευή πρωτοκόλλου και
σύνθεση ομάδων πειραματισμού και ελέγχου.
3η φάση: Διαμόρφωση εκπαιδευτικού υλικού- σεναρίου.
4η φάση: Πειραματισμός- Αξιολόγηση- Αναστοχασμός Αναφορά.
Άρθρο 13
Τελικός Βαθμός
Στους/Στις μεταπτυχιακούς/ές φοιτητές/τριες που
ολοκλήρωσαν με επιτυχία τις φοιτητικές τους υποχρεώσεις στο Π.Μ.Σ. απονέμεται Δίπλωμα Μεταπτυχιακών
Σπουδών (Δ.Μ.Σ.), ο τελικός βαθμός του οποίου είναι
ο μέσος όρος της βαθμολογίας των 8 μαθημάτων (το
κάθε μάθημα έχει συντελεστή βαρύτητας 1), της τελικής
βαθμολογίας της Πρακτικής Άσκησης (με συντελεστή
βαρύτητας 1), και της τελικής βαθμολογίας της Διπλωματικής Εργασίας (με συντελεστή βαρύτητας 3). Δηλαδή:
1)/12 όπου Βi είναι ο βαθμός (με άριστα 10) για κάθε ένα
από τα 8 μαθήματα του 1ου και 2ου εξαμήνου, Τ.Β.Π.Α.
είναι η Τελική Βαθμολογία της Πρακτικής Άσκησης (με
άριστα 10), και Τ.Β.Δ.Ε. είναι η Τελική βαθμολογία για τη
Διπλωματική Εργασία (με άριστα 10).
Άρθρο 16
Τέλη φοίτησης - Υποτροφίες και βραβεία
16.1. Τέλη φοίτησης (άρθρο 86 του ν. 4957/2022 και
υπό στοιχεία 108990/Ζ1/08.09.2022 υπουργική απόφαση)
Οι μεταπτυχιακοί/κές φοιτητές/τριες υποχρεούνται
στην καταβολή τελών φοίτησης.
Το ύψος των προβλεπόμενων τελών φοίτησης για
το σύνολο του προγράμματος καθορίζεται στο ποσό
των Δύο Χιλιάδων Οκτακοσίων 2.800 ευρώ. Παρέχεται
η δυνατότητα τμηματικής καταβολής τους σε τέσσερις
δόσεις: 700 ευρώ μέσα σε 20 ημέρες από την ανακοίνωση των επιτυχόντων, 700 ευρώ κατά την εγγραφή στο
πρώτο εξάμηνο, 700 ευρώ στην έναρξη του δευτέρου
εξαμήνου και 700 ευρώ στην έναρξη του τρίτου εξαμήνου, στις ημερομηνίες που ορίζονται από τη Γραμματεία.
Σε περίπτωση διαγραφής μεταπτυχιακού/ης φοιτητή/
τριας τα καταβληθέντα δίδακτρα δεν επιστρέφονται.
Η καταβολή των διδάκτρων γίνεται στον Ειδικό Λογαριασμό Κονδυλίων Έρευνας (Ε.Λ.Κ.Ε.) ο οποίος είναι
αρμόδιος για τη διαχείρισή τους.
Οι μεταπτυχιακοί/ες φοιτητές/τριες οφείλουν να εξοφλούν εγκαίρως όλες τις οικονομικές τους υποχρεώσεις.
Σε περίπτωση μη τήρησης των οικονομικών υποχρεώσεων είναι δυνατή η προσωρινή αναστολή φοίτησης ή η
διαγραφή του φοιτητή ή της φοιτήτριας από το Πρόγραμμα, μετά από απόφαση της Συνέλευσης του Τμήματος.
Εγγεγραμμένοι φοιτητές/φοιτήτριες του Π.Μ.Σ. δύνανται να φοιτούν δωρεάν εφόσον πληρούν τα οικονομικά
ή κοινωνικά κριτήρια του άρθρου 86 του ν. 4957/2022.
Προϋπόθεση για τη χορήγηση του δικαιώματος δωρεάν
φοίτησης λόγω οικονομικών ή κοινωνικών κριτηρίων είναι
η πλήρωση προϋποθέσεων αριστείας κατά τον πρώτο
κύκλο σπουδών, που αντιστοιχεί κατ’ ελάχιστον στην κατοχή βαθμού ίσου ή ανώτερου του επτάμιση με άριστα
στα δέκα (7,5/10), εφόσον η αξιολόγηση στον βασικό
τίτλο σπουδών που προσκομίζεται για την εισαγωγή στο
Π.Μ.Σ. έχει πραγματοποιηθεί σύμφωνα με τη δεκάβαθμη
κλίμακα αξιολόγησης Ανώτατου Εκπαιδευτικού Ιδρύματος
(Α.Ε.Ι.) της ημεδαπής, άλλως το κριτήριο αυτό εφαρμόζεται αναλογικά σύμφωνα με την εκάστοτε κλίμακα αξι-
ολόγησης, εφόσον ο προσκομιζόμενος τίτλος σπουδών
έχει χορηγηθεί από Ίδρυμα της αλλοδαπής. Ο συνολικός
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2227/12.04.2024
αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντιστοιχεί στο τριά-
ντα τοις εκατό (30%) του συνόλου των εγγεγραμμένων
φοιτητών ανά ακαδημαϊκό έτος. Αν, κατά τον αριθμητικό
υπολογισμό του αριθμού των δικαιούχων απαλλαγής από
τα τέλη φοίτησης προκύπτει δεκαδικός αριθμός, γίνεται
στρογγυλοποίηση στην πλησιέστερη ακέραιη μονάδα. Αν
ο αριθμός των δικαιούχων απαλλαγής υπερβαίνει το ποσοστό της παρούσας, οι δικαιούχοι επιλέγονται με σειρά
φθίνουσας κατάταξης έως τη συμπλήρωση του αριθμού.
Η υποβολή των αιτήσεων για τη δωρεάν φοίτηση ανά
Π.Μ.Σ. σύμφωνα με το παρόν πραγματοποιείται μετά την
ολοκλήρωση της διαδικασίας εισδοχής των φοιτητών
στο Π.Μ.Σ.
Σύμφωνα με το άρθρο 3 της υπό στοιχεία 108990/
Ζ1/08.09.2022 υπουργικής απόφασης:
- Η χρήση του δικαιώματος απαλλαγής από την υποχρέωση καταβολής τελών φοίτησης παρέχεται αποκλει-
στικά για τη φοίτηση σε ένα (1) Π.Μ.Σ. που οργανώνεται
από ανώτατο εκπαιδευτικό ίδρυμα της ημεδαπής.
- Δεν δικαιούνται απαλλαγής όσοι λαμβάνουν υποτροφία από άλλη πηγή.
- Οι πολίτες τρίτων χωρών δεν έχουν δικαίωμα υποβολής αίτησης για την απαλλαγή από την υποχρέωση
καταβολής τελών φοίτησης σε Π.Μ.Σ.
Άρθρο 17
Ιστοσελίδα του Π.Μ.Σ.
Το Π.Μ.Σ. έχει την ιστοσελίδα του στην ελληνική και
αγγλική γλώσσα, ή και σε οποιαδήποτε άλλη γλώσσα
κρίνει η Συνέλευση του Τμήματος Επιστημών της Προσχολικής Αγωγής και του Εκπαιδευτικού Σχεδιασμού.
Η επίσημη ιστοσελίδα του Π.Μ.Σ. ενημερώνεται διαρκώς
και παρέχει όλες τις πληροφορίες του Προγράμματος
(Ιστότοπος Π.Μ.Σ.: https://dithenet.aegean.gr). Αποτελεί τον επίσημο χώρο ενημέρωσης των μεταπτυχιακών
φοιτητών και φοιτητριών. Στην ιστοσελίδα αναρτάται
και το Ακαδημαϊκό Ημερολόγιο του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Μυτιλήνη, 8 Απριλίου 2024
Ο Πρύτανης
ΔΗΜΗΤΡΙΟΣ ΠΑΠΑΓΕΩΡΓΙΟΥ

[Source: 20240202227.pdf | Tokens: 31863]